Fausa I kraftverk

Fausa I kraftverk er et vannkraftverk ved Storfjorden ca. 8 km fra Stranda i Stranda kommune i Møre og Romsdal. 

Deler av nedbørsområdet ligger i Sykkylven kommune.

Kraftverket utnytter Fausaelva fra reguleringsmagasin i Nysætervannet til Storfjorden. Nysætervannet kan reguleres med 11 meter.

Kraftverket ble satt i drift i 1929, med et aggregat på 375 kW. Det ble byttet ut i 1935 med et på 600 kW. I 1939 ble det bygd nytt, og installert et aggregat på 650 kW.  Det ble tatt ut av drift i 1972.

I 1982 ble kraftverket pusset opp og tatt i bruk igjen. I 2004 ble det gamle aggregatet erstattet av et nytt. Det kalles Fausa 3.

Fausaelva er demmet opp ved gården Brune. Fallhøyden er ca 240 m.

Installert effekt er 760 kW fra en horisontal peltonturbin. Årsproduksjon er 3 GWh.

Eier er Stranda energi som igjen er heleid av Stranda kommune.

Referanser

Kilder
 
 NVE vannkraftdatabase Fausa I
 Stranda Energi

Eksterne lenker
 NRK Norge Rundt 1982
 Spetals verk Fausa 3 

Minikraftverk i Møre og Romsdal
Kraftverk i Sykkylven
Kraftverk i Stranda
Stranda Energi
Kraftverk etablert i 1929